armvectores/hy_wikipedia_2023 huggingface dataset:
Վինտենցի (գյուղ, Զենկովի շրջան)

Վինտենցի (ուկրաիներեն՝ Вінтенці), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Վինտենցի գյուղում բնակվում էր 23 մարդ։ Բնակավայրը զբաղեցնում է 0,497 կմ² տարածք։ Բնակչության խտությունը կազմում էր 46,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տակի Ֆիտի

Տակի Ֆիտի (մակեդոներեն՝ Таки Фити, նոյեմբերի 7, 1950(1950-11-07), Կրուշևո, Kruševo Municipality, Հյուսիսային Մակեդոնիա), մակեդոնացի ժամանակակից տնտեսագետ գիտնական, Հյուսիսային Մակեդոնիայի ֆինանսների նախկին նախարար։


== Կենսագրություն ==
Տակի Ֆիտին ծնվել է 1950 թվականի նոյեմբերի 7-ին, Հյուսիսային Մակեդոնիայի Կրուշևո քաղաքում։ Էթնիկ արոմանցի է։ 1980 թվականին ստացել է մագիստրոսի, 1983-ին՝ գիտությունների դոկտորի աստիճան՝ Սկոպիեի համալսարանի տնտեսագիտական ֆակուլտետում պաշտպանելով իր պատրաստած ատենախոսությունը։ 1996 - 1998 թվականներին պաշտոնավարել է որպես Հյուսիսայի Մակեդոնիայի Հանրապետության ֆինանսների նախարար (վարչապետ Բրանկո Ցրվենկովսկու ձևավորած ու ղեկավարած կառավարության կազմում)։ Ներկայումս ղեկավարում է Հյուսիսային Մակեդոնիայի գիտությունների և արվեստների ակադեմիայի ռազմավարական հետազոտությունների կենտրոնը։
Տակի Ֆիտիի գիտական հետաքրքրությունների շրջանակն ընդգրկում է ընդհանուր տնտեսագիտության, տնտեսական աճի ու զարգացման, տնտեսության պետական կարգավորման, միջազգային կապիտալի ներհոսքի ու արտահոսքի, ձեռներեցության ու գործարարության հիմնախնդիրներ։ Նրա հեղինակությամբ կամ հեղինակակցությամբ արդեն լույս են տեսել շուրջ երկու տասնյակ մասնագիտական գրքեր, որոնցից առավել կարևոր են համարվում Transnational companies and export of capital, Modern capitalism, Entrepreneurship and entrepreneurship management, Economy - microeconomic approach, Economy - macroeconomic approach աշխատությունները։


== Ծանոթագրություններ ==
Քվինտեն Մասեյս

Քվինտեն Մասեյս, (Մետսեյս, հոլ.՝ Quinten Matsijs), ապրիլի 26, 1466[…] կամ 1466, Լյուվեն, Լյովեն, Բելգիա - սեպտեմբերի 14, 1530, Անտվերպեն, Անտվերպենի մարկկոմսություն, Բրաբանտ, Հաբսբուրգյան Նիդերլանդներ), նիդերլանդացի նկարիչ, ում ստեղծագործություններում նկատվում է վաղ նիդերլանդական կերպարվեստի ավանդույթների ազդեցությունը։ Համարվում է կերպարվեստի անվերպենյան դպրոցի հիմնադիրը։ Արվեստաբաններից շատերի կարծիքով՝ Մասեյսը ձգտել է իր արվետում համակցել՝ սինթեզել իտալական Վերածննդի և նիդերլանդականի սկզբունքները։ Ստեղծագործել է ոչ միայն կրոնական թեմաներով՝ մեծադիր պատկերազարդումներ անելով եկեղեցիների խորանների համար, այլև ստեղծել է ժանրային տպավորիչ նկարներ, հաճախ՝ երգիծանքի վառ դրսևորումներով։


== Կենսագրություն ==
1491 թվականին ընդունվել է նկարիչների անտվերպենյան գիլդիա։ Կրել Ռոգիր վան դեր Վեյդենի, Դ.Բաուտսի, Մ. Դյուրերի ազդեցությունը։ Ճանաչվել է «Սուրբ Աննան Մարիամի, մանուկ Քրիստոսի և Հովհաննես Մկրտչի հետ» (1507-1509, Հնագույն արվեստի թանգարան, Բրյուսել), «Ողբ առ Քրիստոս» (1508-1511, Գեղեցիկ արվեստների թագավորական թանգարան. Անտվերպեն) եռանկարներով։ Մի շարք նկարներում դրսևորվել է Մասեյսի ծանոթությունը Լեոնարդո դա Վինչիի արվեստին («Տիրամայրը մանկան հետ», Ազգային թանգարան, Պոզնան, «Ծերունու դիմանկար», 1513, Ժակմար-Անդրե թանգարան, Փարիզ)։ Ձգտելով պատկերել իրական կյանքը, երբեմն բախվելով ուշ գոթական ավանդույթների հետ՝ Մասեյսը ստեղծել է ժանրային կոմպոզիցիաներ («Դրամափոխը կնոջ հետ», 1514, Լուվր, Փարիզ) և դիմանկարներ (այդ թվում՝ Էրազմ Ռոտերդամցու)։
Մասեյսն Անտվերպենում ունեցել է արվեստանոց։ Շատ աշակերտեր չի պահել (քսան տարուց ավելի ժամանակամիջոցում՝ ընդամենը չորսը)։ Իրենց հոր հետքերով են գնացել ու նկարիչներ են դարձել նաև Մասեյսի որդիները՝ Կոռնելիսն ու Յանը։
Կվինտեն Մասեյեի արվեստը զորեղ ազդեցություն է գործել տասնվեցերորդ դարի նիդերլանդական և գերմանական կերպարվեստի վրա։


== Գրականություն ==
Камчатова А. В.  Нидерланды. Фландрия. Голландия: Библиографический словарь. — СПб.: Азбука-классика, 2008. — 528 с. — ISBN 978-5-352-02200-9.


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Կիզիլ-Չիշմա (գյուղ, Միյակինսկի շրջան)

Անվան այլ կիրառումների համար տե՛ս՝ Կիզիլ-ՉիշմաԿիզիլ-Չիշմա (ռուս.՝ Кызыл-Чишма, բաշկիրերեն՝ Ҡыҙыл Шишмә), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուռենի բարձր

Ուռենի բարձր (լատ.՝ Salicaceae excelsa), ուռազգիների ընտանիքի, ուռենի ցեղի բույս։


== Նկարագրություն ==
Տերևաթափ խոշոր ծառեր են 15-25 մ բարձրությամբ և 60-120 մ բնի տրամագծով։ Բնի, բազմամյա ճյուղերի կեղևը գորշ է, ծածկված երկայնական ճաքերով։ Գեներատիվ և վեգետատիվ բողբոջները արտաքինից չեն տարբերվում, ձվաձև նշտարաձև են կամ ձվաձև եռանկյուն, մինչև 2,5 մմ լայնությամբ, մեջքի կողմում խիստ փքված։ Տերևները նշտարաձև են, սրածայր, մանրատամնաեզր։ Խեժ չեն արտազատում, տափակ են, հաստավուն։ Տերևակոթունները տերևաթիթեղի հիմքում ունեն 2 գեղձիկներ։ Կատվիկները գտնվում են տերևակալած կոթունների վրա։ Ծաղկակից թեփուկները մեծ մասամբ 1 մմ-ից լայն են, ծաղկման սկզբում թարթիչաեզր։ Արական ծաղկաբույլերում կան 2, իսկ իգականներում 1 նեկտարանոցներ։ Առէջները երկուսն են, դրանց թելիկները ծածկված են խիտ աղվամազով։ Փոշանոթների երկարությունը հասնում է 0,7 —0,9 մմ-ի։
Հասուն տուփիկի երկարությունը կազմում է 5-7 մմ։ Սռնակի երկարությունը սպիի հետ միասին 0,8-1,5 մմ է։ Սպին երկճյուղված է։ Ծաղկում է մարտ-ապրիլ ամիսներին, պտուղները (տուփիկները) հասունանում են մայիս-հունիսին։


== Տարածվածություն ==
Բնական պայմաններում տարածված է Կովկասում, Սիրիայում, Արևմտյան Հայաստանում, Իրանում, Աֆղանստանում, Արևմտյան Չինաստանում։ Հայաստանի տարածքում հանդիպում է հյուսիսարևելյան և կենտրոնական շրջաններում, Սևանի ավազանում, Զանգեզուրում, որտեղ աճում է ստորինից մինչև վերին լեռնային գոտին, գետերի, առուների և ջրավազանների ափերին։ Անհիշելի վաղ ժամանակներից մշակվում է Իսրայելից և Սիրիայից մինչև Կաշգարիա, Քաշմիր և նույնիսկ մինչև Արևմտյան Հանսու։ Մշակվում է նաև Հայաստանում, որպես դեկորատիվ, դիմացկուն ծառ։ Լեռներն է բարձրանում մինչև 2000-2500 մ ծովի մակերևույթից բարձր։


== Ծանոթագրություններ ==
Պարկետ

Պարկետ (ֆր.՝ parquet), ռանդած ոչ մեծ փայտաձողեր՝ հատակը պատելու համար։ Պարկետ են անվանում նաև այդպիսի հատակի պատվածքը (արտաքին շերտը)։
Կիրառվում է, սովորաբար, բնակելի և հասարակական շենքերում։ Աչքի է ընկնում գեղեցիկ արտաքին տեսքով, երկարակեցությամբ, փոքր ջերմա- և ձայնահաղորդականությամբ։
Պարկետ պատրաստելու համար օգտագործում են, հիմնականում, Հավաքովի պարկետի հատվածներ ամուր ծառատեսակներ (կաղնի, հաճարենի, հացենի, կեչի և այլն), իսկ գեղարվեստական պարկետի համար՝ թանկարժեք ծառատեսակներ (ընկուզենի, կարմրափայտ և այլն)։
Պարկետը լինում է՝

հատային (150-450 մմ երկարությամբ, 30-60 մմ լայնությամբ և մինչև 20 մմ հաստությամբ փայտաձողեր),
հավաքովի կամ մոզաիկ (ըստ նախշանկարի հավաքված և հատուկ թղթի վրա սոսնձված փայտաձողերի թերթեր) եվահանակային (տախտակներից կամ փայտաթելային սալիկներից պատրաստված վահանակներ, որոնց վրա սոսնձված է ամուր փայտանյութի մանր ձողերից բաղկացած արտաքին շերտ)։
Another Music in a Different Kitchen

Another Music in a Different Kitchen, բրիտանական Buzzcocks խմբի դեբյուտային ստուդիական ալբոմներից մեկը, որը ձայնագրվել է 1977 թվականի ամռանը, և United Artists լեբլից թողարկվել է 1978 թվականի մարտին։ UK Albums Chart-ում ալբոմը զբաղեցնում է 15-րդ հորիզոնականը․ «I Don’t Mind» սինգլը UK Singles Chart-ում բարձրացավ մինչև #55 հորիզոնականը։ Another Music in a Different Kitchen ալբոմը SD տարբերակով թողարկվել է 1994 թվականին։


== Երգացանկ ==


== Ձայնագրության մասնակիցներ ==
Փիթ Շելլի - վոկալ, կիթառ
Սթիվ Դիգլլ - կիթառ, բեք վեկալ
Սթիվ Դիգլլ - բաս-կիթառ
Ջոն Մաեր - հարվածային գործիքներ, բեք-վոկալ
Մարտին Ռաշենտ - պրոդյուսեր
Դուգ Բեննետ - ձայնային ինժեներ


== Ծանոթագրություններ ==
Պյոտր Բերոն

Պյոտր Բերոն (բուլղար․՝ Петър Хаджиберович Берон, մոտ 1799, Կոտել, Սլիվենի մարզ, Բուլղարիա - մարտի 21, 1871(1871-03-21), Կրայովա, Ռումինիա), բուլղարացի լուսավորիչ, գիտնական, հանրագետ, մանկավարժ, փիլիսոփա, բժիշկ և բնագետ։


== Կենսագրություն ==
Որոշ ժամանակ ապրել է Բրաշովում։ Սովորել է տեղի եկեղեցական դպրոցում, ապա աշխատել է։ Երբ արդեն քսան տարեկան էր, նրան ուղարկում են Բուխարեստ, որտեղ ընդունվում է հունական վարժարան։
1824 թվականին Անտոն Իվանովի օգնությամբ հրատարակել է «Տարբեր խրատների այբբենարան» գիրքը, որը հայտնի է նաև «Ձկնային այբբենարան» անունով (այդ անվանումը առաջացել է գրքի վերջում պատկերված դելֆինից (չնայած, որ իրականում դելֆինները կաթնասուններ են, այլ ոչ թե ձկներ))։ Սա բուլղարերեն առաջին այբբենարանն էր, որը ստեղծվել է Բերոնի կողմից Բրաշովում։
Ապա բուլղարացի բարերարների աջակցությամբ ուսումը շարունակել է Եվրոպայում։ Ուսումնասիրել է բժշկություն Հայդելբերգում և Մյունխենում։ Մյունխենում լսել է Ֆրիդրիխ Շելինգի և Լորենց Օկենայի դասախոսությունները։ 1831 թվականին ստացել է դոկտորի աստիճան և վերադարձել է Ռումինիա։ Ապրել է նաև Փարիզում, Բեռլինում, Լոնդոնում, Վիեննայում, Պրահայում և Աթենքում։ Տիրապետում էր ինը լեզուների։
Բացի բուն բժշկությունից, զբաղվել է նաև գիտական գործունեությամբ՝ գրելով մոտ 20 գիտական աշխատություններ։ Աջակցել է բազմաթիվ բուլղարական դպրոցների։
1871 թվականի մարտի 21-ին գտնվել է խեղդամահ Կրայովի իր կալվածքում։
Պետրոսի Բերոնի դիմանկարը պատկերված է բուլղարական 10 լև թղթադրամի վրա։


== Ծանոթագրություններ ==


== Գրականություն ==
Бычваров М. Д., Бычварова Н. Петр Берон. - М.: Мысль, 1981. - 231 с. - (Мыслители прошлого).
Բոնիֆատի Կեդրով. Единство наук в духе натурфилософии «Панепистема» болгарского мыслителя Берона. // Кедров Б. М. Классификация наук. - М.: Мысль, 1965. - Кн. 2. - С. 36-38.


== Արտաքին հղումներ ==
Никола Ив. Ванков. Петър Берон (բուլղ.)
Ժողովածու (644)

Ձեռագրի անվանումը (644), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 644 թվի տակ։ Ձեռագիրը գրվել է Ներսես Կրտսեր գրիչի կողմից` 14-15-րդ դարերում։ Գրված է թղթի վրա, որը ունի 18,5x13 չափս։ Ձեռագիրը կազմված է 168 թերթից։ Գրված է միասյուն, երկաթագիր։ Հիշատակարան՝ գրչի՝ 53բ, 71բ, 101բ, հետագայի՝ 3բ (16-րդ դար)։ Մանրանկարում պատկերված է Մատթեոս ավետարանիչը։


== Բովանդակություն ==
Ոսկեբերանի աղօթք։
Քարոզ ի վերայ աղօթքից և պահոց։
Յաղագս տապանակին։
Հարցմունք արձանայ և պատասխանիք Եղնկայ։
Խրատը (Եզնիկ Կողբացի, Յովհ․ Գառնեցի, Յովհ․ Երզնկացի)։
Յաղագս սրբոց քառասնիցն։
Կանոնք Ստհակայ։
Նախերգանք քարոզից։
Մեկնութիւնը Հայր մեր-ի (Վահրամ Կիլիկեցի, անանուն)։
Մեկնութիւն Թեսողոնիկեցւոց թղթոյն։
Նախերգանք քարոզից։
Տօնապատճառ։
Գէորգայ Սկևռացւոյ Խրատ վասն հանգամանաց հեգից։
Եպիփանու Կիպրացւոյ Յաւտիս Աստուածածնին։
Ի Ղուկասու Մեկնութենէն Իգնատիոսի։


== Ծանոթագրություններ ==
Վերջին էտապ

«Վերջին_էտապ» (լեհ.՝ Ostatni etap),  լեհական ֆիլմ Օսվենցիմի  համակենտրոնացման ճամբարի բանտարկյալների մասին։ Երկրորդ համաշխարհային պատերազմից հետո այն Լեհաստանում նկարահանված երկրորդ լիամետրաժ ֆիլմն է, և համաշխարհային կինեմատոգրաֆում առաջին ֆիլմերից մեկը, որը պատմում է նացիստական ճամբարների և Հոլոքոստի ողբերգությունների մասին, ինչպես նաև այն առաջին ֆիլմն է Օսվենցիմի մասին։
Ֆիլմի ռեժիսորը Վանդա Յակուբովսկայան է, ով եղել է Օսվենցիմի և Ռավենսբրյուկի համակենտրոնացման ճամբարի բանտարկյալ։ Նկարահանումները արվել են հենց իրական Օսվենցիմի տարածքում, որոշ տեսարաններ նկարահանվել են դեկորացիաներով վայրերում։ Ճամբարի պահակների դերերը խաղացել են Օսվենցիմի տեղացի բնակիչներ։
Ֆիլմի ռեժիսորի խոսքերով նման ֆիլմ նկարահանելու միտքը ունեցել է դեռ Օսվենցիմում եղած ժամանակ.


== Սյուժե ==
Ֆիլմը հիմնված է հիշողությունների վրա և պատմում է տարբեր ազգությունների կին բանտարկյալների մասին, ովքեր անտանելի պայմաններում պայքարում են գոյատևելու համար Օսվենցիմի համակենտրոնացման ճամբարում։ 
Ֆիլմն ավարտվում է մեռնող կանանց մեկի կոչով` «Չթողնե'ք, որպեսզի Օսվենցիմը կրկնվի»։


== Դերերում ==
Բարբարա Դրապինսկայա - Մարթա
Ալինա Յանովսկայա - Դեսսա
Բարբաբա Ֆիևսկայա - Անելկա
Զոֆյա Մրոզովսկա - գնչուհի
Խալինա Դրոխոցկայա - Լյուլյունյա
Բարբարա Ռաչվալսկայա - Էլազ
Մարիա Վինոգրադովա - Նադյա
Ալեքսանդրա Շլյոնսկայա - ավագ պահակ
Անտոնինա Գւրեցկայա - Աննա
Տատյանա Գուրեցկայա - Եվգենիա
Վանդա Բարտուվնա - Հելենա
Էդվարդ Ձեվոնսկի - ճամբարային բժիշկ
Հուգուետո Ֆագգետ - Միշել
Ստանիսլավ Զաչիկ - Տադեկ
Աննա Յարաչուվնա - կապո Ֆրիդա
Յադվիգա Խոյնացկայա - բանտարկյալ տեղամասում
Մարիա Կանևսկայա - պահակ
Վլադիսլավ Բրոխովիչ - ճամբարի ղեկավար
Կազիմեժ Պավլովսկի - գեստապոի պետ
Տադեուշ Շմիդտ - գեստապոի սպա
Զիգմունտ Խմելևսկի - գեստապոի աշխատակից
Իգոր Սմյալովսկի - բանակի սպա
Ռադեուշ Պլյուցինսկի - գերմանացի զինվոր


== Մրցանակներ ==
1948 - Կառլովի Վարիի կինոփառատոնի Բյուրեղապակյա գլոբուս
1950 - ներկայացվել է բրիտանական BAFTA կինոմրցանակի
1950 - Միջազգային խաղաղության խորհրդի մրցանակ


== Գրականություն ==
Маркулан, Янина Казимировна Кино Польши. — Ленинград-Москва: «Искусство», 1967. — С. 292+4 п.л. альб.. — ISBN 81514167Ирина Рубанова Польское кино 1945-1965. — Москва: «Наука», 1966.


== Արտաքին հղումներ ==
О фильме «Последний этап» на сайте «Польское кино»
Художественные фильмы


== Ծանոթագրություններ ==
Alitalia Express

Alitalia Express՝ տարածաշրջանային ավիաընկերություն Իտալիայում, ընկերության գրասենյակը գտնվում է Հռոմում։ Ավիաընկերությունը հիմնականում իրականացնում է ուղևորատար չվերթներ։ Ավիաընկերությունը դադարեցրել է չվերթներ իրականացնել 2008 թվականի դեկտեմբերի 31-ից։ Ավիաընկերությունը հիմնադրվել է 1997 թվականին և սկսել է իր գործունեությունը նույն թվականի հոկտեմբերի 1-ին։ 2007 թվականի տվյալներով ընկերությունում աշխատում էր 710 մարդ։


== Չվերթ ==
2011 թվականի սեպտեմբերին ավիաընկերության չվերթը բաղկացած էր հետևյալ տեսակի ինքնաթիռներից՝


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք
Մ.թ.ա. 651


== Դեպքեր ==


== Ծնունդներ ==


== Մահեր ==
1417

1417 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1417 թվականն է, 
XV դարի 17-րդ տարին։


== Դեպքեր ==


== Ծնունդներ ==


== Մահեր ==
Ռուհուլլա Ախունդով

Ռուհուլլա Ալի օղլի Ախունդով (հունվարի 1 (13), 1897, Շուվալան, Բաքվի գավառ, Բաքվի նահանգ, Ռուսական կայսրություն - ապրիլի 21, 1938(1938-04-21), Կոմմունարկայի կրակահրապարակ), ադրբեջանական հասարակական-քաղաքական գործիչ, հրապարակախոս, գիտնական։ ԽՄԿԿ անդամ 1919 թվականից։


== Կենսագրություն ==
Ծնվել է հունվարի 13-ին։ 1919 թվականի օգոստոսին Ախունդով նշանակվել է Ադրբեջանի կոմկուսի օրգան «Կոմունիստ» թերթի խմբագիր։ 1924-1930 թվականներին եղել է Ադրբեջանի Կ(բ)կ Կենտկոմի քարտուղար, լուսավորության ժողկոմ։ 1930 թվականին ընտրվել է ՀսւմԿ(բ) կ Անդրերկրկոմի քարտուղար։
Ախունդովը առաջիններից է, որ Մարքսի, Էնգելսի և Լենինի երկերը թարգմանել է ադրբեջաներեն։
Թոր. Ասգարդի պատմությունները

Թոր. Ասգարդի պատմությունները (անգլ.՝ Thor: Tales of Asgard), մուլտիպլիկացիոն ֆիլմ, որը նկարահանվել է «Lionsgate» ստուդիայում։ Այն «Lionsgate» և Marvel Animation ստուդիաների 8-րդ ֆիլմն է։ Ֆիլմը 2011 թվականի մայիսի 17-ին թողարկվել է DVD և Blu-ray ձևաչափերով։


== Սյուժե ==
Մինչև ամենակարող Մյոլնիր մուրճի ստեղծումը գոյություն ուներ սուրը։ Հենց նրա հետևից էլ ուղևորվում է Թորը։ Գաղտնի լքելով Ասգարդը` նա և նրա եղբայր Լոկին ուղևորվում են այդ սուրը որոնելու։ Եվ այն, ինչը պետք է ուրախ ճանապարհորդություն և գանձերի որոնում լիներ, վերածվում է մահացու վտանգի։ Չնայած դրան` Թորը պետք է ցույց տա իրեն. չէ՞ որ նա Օդինի որդին է և արժանի է իր ճակատագրին։


== Հնչյունավորման դերասաններ ==
Մեթյու Վոլֆ` Թոր
Ռիկ Գոմես` Լոկի
Տարա Սթրոնգ` Սիֆ
Էլիսթեր Էբելլ` Ֆանդրալ
Փոլ Դոբսոն` Խոգուն
Բրենտ Չեփման` Վոլստագ
Քրիստոֆեր Բրիթոն` Օդին
Ռոն Հելդեր` Ալգրիմ
Քեթի Վեսելակ` Բրունհիլդա
Մայքլ Դոբսոն` Հեյրմար
Ջոն Նովակ` Տրիմ
Էշլի Բոլլ` Արոմա
Բրիան Դրումոնդ` Ֆենրիր


== Քննադատություն ==
IGN-ից Սինդի Ուայթը մուլտֆիլլմը 10-ից 7.0 է գնահատել` ասելով. «Երբ խոսքը գնում է մուլտֆիլմի` միանգամից DVD ձևաչափով թողարկման մասին, ապա DC և Warner Bros.-ը Marvel ստուդիային հեշտորեն գերազանցում են անիմացիայի որակով, օրիգինալությամբ և սյուժեով։ Բայց ընդհանուր առմամբ դիտումը դրական հույզեր է առաջացնում։ Քոֆի Օութլեյվն ասում է. «Հնարավոր է, դուք չեք ցանկանա այս մուլտֆիլմը նորից ու նորից դիտել, բայց եթե դուք ուրախ Marvel երկրպագուն եք, ապա այս մուլտֆիլմը հենց ձեզ համար է»։


== Ծանոթագրություններ ==


== Արտաքին հղումներ ==
«Թոր. Ասգարդի պատմությունները»(անգլ.) ֆիլմը Internet Movie Database կայքում
Marvel Animation Age Archived 2019-08-18 at the Wayback Machine.
Նիշալո

Նիշալո, ինչպես նաև՝ նաշալդո, նիշալդա (պարսկերեն՝ نشلا, евт. Նիշալլո; տաջ.՝ Нишалло; ուզբ.՝ Nisholda), քաղցրավենիք, որը հիշեցնում է սպիտակ մուրաբա, սակայն մի փոքր ավելի թանձր։ Տարածված է ավղանական, իրանական, տաջկական և ուզբեկական խոհանոցներում։ Նիշալլոն բուխարական հրեաների շրջանում համարվում է ազգային ուտեստ։
Ե՛վ Իրանի, և՛ Աֆղանստանի ժողովուրդները, և՛ տաջիկները և ուզբեկները նիշալո պատրաստողներին անվանում են նիշալոպազ։
Ավանդաբար պատրաստվում է Ռամադան (Ռամազան) ամսվա ընթացքում և օգտագործվում է իֆտարի ժամանակ սաում՝ պահք պահողների կողմից, բլիթի կամ այլ հացի հետ՝ տաք թեյով (առավել հաճախ՝ կանաչ)։


== Պատրաստում ==
Չորս ձվի հում սպիտակուցը հարում են, մինչև ծավալը մի քանի անգամ ավելանանում է՝ դառնալով գդալին պահվող թանձր փրփուր։ Դրանից հետո օճառային արմատը մաքրվում է, բաժանվում մասերի և 25 րոպե եփվում ջրում։ Պատրաստի եփուկը սառեցվում է, ավելացվում հարված սպիտակուցներին և կրկին հարվում։
Այդ ընթացքում եփվում է շաքարից, լիմոնի աղից և ջրից պատրաստված օշարակը։ Ապա սառեցված օշարակը ավելացվում է սպիտակուցների փրփուրին և անընդհատ հարվում, մինչև զանգվածի միատարր դառնալը և թանձր թթվասերի նմանվելը։
Նիշալոն խառնվում է հատուկ փայտե գդալով։ Պատրաստի նիշալոն մատուցվում է բաժակով կամ փիալայով։ Նիշալոյի վրա ավանդաբար ցանվում է մի պտղունց բադյանի փոշի կամ վանիլին։


== Ծանոթագրություններ ==


== Գրականություն ==
В. В. Похлёбкин Кулинарный словарь В. В. Похлёбкина. — 2002.
Դավիթ Զադոյան

Դավիթ Մնացականի Զադոյան (հունվարի 12, 1949(1949-01-12), Արարատ, Արարատի շրջան, Հայկական ԽՍՀ, ԽՍՀՄ - ապրիլի 6, 2015(2015-04-06), Հայաստան), ՀՀ քաղաքական և պետական գործիչ։


== Կրթություն ==
1975 թ. ավարտել է Կ. Մարքսի անվան Երևանի պոլիտեխնիկական ինստիտուտի էլեկտրատեխնիկական ֆակուլտետը՝ էլեկտրոնային տեխնիկայի ինժեների որակավորմամբ։


== Աշխատանքային գործունեությունը ==
1975-1981 թթ. - Կ. Մարքսի անվան Երևանի պոլիտեխնիկական ինստիտուտի կիսահաղորդիչների և միկրոէլեկտրոնիկայի ամբիոնի լաբորատորիայի վարիչ։
1981-1987 թթ. - Արարատի ինդուստրիալ-տեխնոլոգիական տեխնիկումի տնօրենի տեղակալ։
1987-1991 թթ. - աշխատել է «Արարատարդշին» տրեստում՝ որպես շինիրերի կոմբինատի տնօրեն, տրեստի կառավարչի տեղակալ։


== Պետական և քաղաքական գործունեությունը ==
1968-1969 թթ. - ՀԼԿԵՄ Արարատի շրջկոմի կազմբաժնի վարիչ։
1975-1981 թթ. - կոմերիտական աշխատանք է կատարել Երևանի պոլիտեխնիկական ինստիտուտում։
1991-1993 թթ. - Արարատի շրջխորհրդի նախագահ։
1993-1995 թթ. - ՀՀ պարենի և մթերումների նախարար։
1995 թ. ընտրվել է ՀՀ Ազգային ժողովի 1-ին գումարման պատգամավոր։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։
1996 թ. հոկտեմբերից 1998 թ. ապրիլ - ՀՀ Արարատի մարզպետ։
1998 թ. ապրիլից 1999 թ. հունիս - ՀՀ Տարածքային կառավարման նախարար։
1999 թ. հունիսից 2000 թ. մայիս - ՀՀ էներգետիկայի նախարար։
2000 թ. մայիսից 2002 թ. - ՀՀ արտադրական ենթակառուցվածքների գործունեությունը համակարգող նախարար։
2002 թ. - 2003 թ. հունիսի 11 - ՀՀ գյուղատնտեսության նախարար։
Եղել է ՀՀՇ, ապա ՀՀԿ անդամ։
1999-2009 թթ. - ՀՀԿ խորհրդի անդամ։Ամուսնացած էր, ուներ երկու որդի։
Վախճանվել է 2015 թ. ապրիլի 6-ին երկարատև և ծանր հիվանդությունից հետո։


== Ծանոթագրություններ ==
ԿՈՆԿԱԿԱՖ-ի առաջնություն 1971

Ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնության՝ ԿՈՆԿԱԿԱՖ-ի ազգերի առաջնության (NORCECA) հերթական խաղարկությունը անցկացկվեց 1971 թ. նոյեմբերի 20-ից մինչև դեկտեմբերի 5-ը Տրինիդադ և Տոբագոյի Պորտ օֆ Սփեյն, Սան Ֆեռնանդո և Արիմա քաղաքներում։ Նախորդ երեք մրցաշարերի նման այս խաղարկությունը անցկացվեց հետևյալ ձևաչափով՝ վեց հավաքականներ մեկ շրջանով մրցությամբ որոշեցին առաջնության չեմպիոնին և մրցանակակիրներին։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==
Մրցաշարի ֆավորիտներ էին համարվում գործող չեմպիոն Կոստա Ռիկայի և Մեքսիկայի հավաքականները։ Որպես անակնկալ հանդես եկավ Հայիթիի հավաքականը։ Առաջին երկու տուրերում ֆավորիտների և հայիթցիների միջև հանդիպումները ավարտվեցին գոլազուրկ ոչ ոքիներով, իսկ երրորդ տուրում Հայիթին տպավորիչ հաղթանակ տարավ կազմակերպիչ երկրի՝ Տրինիդադ և Տոբագոյի ազգային թիմի նկատմամբ 6:1 հաշվով։ Չորրորդ տուրում Կոստա Ռիկան, պարտվելով Մեքիկային 0:1 հաշվով, դուրս մնաց չեմպիոնության համար պայքարից։ Վերջին՝ հինգերորդ տուրից առաջ մեքսիկացիներն ունեին 7, իսկ հայիթցիները՝ 6 միավոր։ Որոշիչ հանդիպումներից նախ կայացավ Հայիթիի և Կուբայի միջև հանդիպումը, որն ավարտվեց գոլազուրկ որ ոքիով։ Չեմպիոնի կոչումը նվաճելու համար Մեքսիկային բավարար էր ոչ ոքի խաղալ Հոնդուրասի հետ, սակայն մեքսիկացիները հաղթեցին այդ խաղում 2:1 հաշվով և դարձան մայրցամաքային կրկնակի չեմպիոն։ Վերջին խաղում կոստառիկացիները 1:3 հաշվով պարտվելով տրինիդադցիներին՝ մրցաշարում զբաղեցնելով ընդամենը երրորդ տեղը։


== Հանդիպումներ ==


=== Եզրափակիչ փուլ ===
Հանդիպումների արդյունքները


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ռմբարկուի մրցանակը ստացավ  Ռոբերտո Ռոդրիգեսը։ Մրցաշարի «լավագույն դարպասապահ» մրցանակին արժանացավ  Ջերալդ Ֆիգերոան։


== Մրցաշարային աղյուսակ ==


== Ծանոթագրություններ ==


== Հղումներ ==
1971 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1971 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում (անգլ.)
Շաբաթը ԿՈՆԿԱԿԱՖ-ի պատմության մեջ. 1-7 դեկտեմբերի. ԿՈՆԿԱԿԱՖ-ի պաշտոնական կայք(չաշխատող հղում) (անգլ.)
Թոմ Սոյեր` խուզարկու

Թոմ Սոյեր` խուզարկու (անգլ.՝ Tom Sawyer, Detective),  Մարկ Տվենի արկածային վիպակը, որը գրվել է 1896 թվականին, Թոմ Սոյերի և Հեքլբերի Ֆինի արկածների շարունակությունն է։


== Սյուժե ==
Իրական իրադարձությունների գրական մշակումը, որը տեղի է ունեցել մի քանի տասնամյակ շուտ (գրելու ժամանակ) Շվեդիայում։ Թոմ Սոյերը և նրա ընկեր Հաքլբերի Ֆինն օգնում են հետաքննել խճճված հանցագործությունը ՝ ադամանդների գողությունն ու սպանությունը, ինչի համար Նրանք ստիպված են Միսսուրիից մեկնել Արկանզաս 
Պատմությունը պատմում է Հաք Ֆինը։


== Փաստեր ==
Երևելի ջենտլմենների լիգա» ֆիլմում առկա է Թոմ Սոյերի կերպարը, ով պնդում է, որ «աշխատել է որպես խուզարկու»։ Ֆիլմի գործողությունները տեղի են ունենում 19-րդ դարի վերջին, ընդ որում Թոմը 18 տարեկան է։ գրքի  իրադարձությունները տեղի են ունենում 1860-ական թվականներին, Թոմը 16-17 տարեկան է։
1938 թվականին գրքի հիման վրա նկարահանվել է նույնանուն ֆիլմը։


== Գրագողության մեղադրանքներ ==
1909 թվականին դանիացի դպրոցական ուսուցիչ Վալդեմար Թորեսը «Maaneds» ամսագրում հրապարակել է գրություն, որում պնդում է, որ Տվենը պատմվածքի սյուժեն փոխառել է Սթեն Բլիխերի «Վիկարիոսը Ուեյլբլից» պատմությունից։
Քանի որ այս պատմությունը դանիերենից միայն գերմաներեն է թարգմանվել, այլ ոչ թե անգլերեն, Մարկ Տվենի քարտուղարը գրեց Թորեսենին պատասխանել է. «Պարոն Քլեմենսը (Մարկ Տվեն) դանիերենին չի տիրապետում, իսկ գերմաներենին մակերեսորեն է ծանոթ։ Հետևաբար, նա չի կարդացել այն գիրքը, որի մասին խոսում եք, և չի տեսել նրա թարգմանությունները։ «Թոմ Սոյերը` խուզարկու»-ի սյուժեն ամբողջությամբ հորինել է պարոն Քլեմենսը, որը երբեք գրագողություն չէր»։
Ինքը՝ Տվենըը, այս առիթով ասել է, որ իր ստեղծագործության հիմք է ընդունել հին ստեղծագործություն` Շվեդիայի հանցավոր ժամանակագրությունից, գործողությունները տեղափոխել է Ամերիկա և ավելացրել է մի քանի աննշան մանրամասներ։


== Ծանոթագրություններ ==


== Արտաքին հղումներ ==
Գրքի տեքստը Մ. Մոշկովի անվան գրադարանում
Գրքի բնօրինակ տեքստը marktwainclassics.com կայքում
Մարյա (գետ)

Մարյա (ռուս.՝ Марья), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Սուլա լիճ։ Գետի երկարությունը 15 կմ է, ավազանի տարածքը 19,7 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000009871
Հիդրոլոգիական ուսումնասիրությունների կոդը - 102000987
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարսի կամար

Մարսի կամար (ֆր.՝ Porte de Mars)՝ Հին հռոմեական կամար, թվագրվել է III դարում, գտնվում է Ռեյմս քաղաքի տարածքում (Ֆրանսիայի հյուսիս-արևելքում)։ Իր անվանումը ստացել է հռոմեական պատերազմի աստված Մարսից, որի տաճարը գտնվում է մոտակայքում։ Մարսի կամարը  իրենից ներկայացնում է հաղթական մի կամար, որը բաղկացած է երեք հենամեջից՝ 32 մետր լայնությամբ և 13 մետր բարձրությամբ։
Այն 1544 թվականից օգտագործվում է, որպես քաղաքային դարպասներ։ 1817 թվականին նրան շրջապատող շենքերը քանդել են և կամարի շուրջը բացվել է գեղեցիկ տեսարան։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		


== Արտաքին հղումներ ==
Французская энциклопедия: города Франции — Реймс
Реймс


== Ծանոթագրություններ ==
Արու բլուր

Արու բլուր, բլուր Մեծ Հայքի Տուրուբերան աշխարհի Տարոն գավառում, ծագումը ավելի հին Արևու բլուր ձևից։


== Ծանոթագրություններ ==
Պարտեզ (ամսագիր)

Անվան այլ կիրառումների համար տե՛ս՝ Պարտեզ (այլ կիրառումներ)Պարտեզ, մանկական ամսագիր։ Լույս է տեսել 1932-1938 թվականներին, Պլովդիվում։ Աջակցել է հայոց լեզվի ուսուցմանը։ Ծանոթացրել է Խորհրդային Հայաստանի անցուդարձին, աշխարհագրական դիրքին, բնակլիմայական պայմաններին ու պատմությանր։
Դրական բաժնում տպագրել է հայ սովետական հեղինակների, թարգմանաբար՝ ռուս և եվրոպացի գրողների ստեղծագործություններ, անդրադարձել նշանավոր հայ գործիչների (Հ․ Շմավոնյան, Մ․ խրիմյան, Ա․ Մյասնիկյան և ուրիշներ) կյանքին ու գործունեությանը։
Բագրատ Վարդանյան

Բագրատ Աբրահամի Վարդանյան  (օգոստոսի 26 (սեպտեմբերի 7), 1894, Արագած, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 18, 1971(1971-10-18), Երևան, Հայկական ԽՍՀ, ԽՍՀՄ), գյուղատնտեսության բնագավառի առաջավոր, կոլտնտեսային վետերան, սոցիալիստական աշխատանքի հերոս (1966)։
1949-1971 թվականներին եղել է ՀԽՍՀ (այժմ ՀՀ) Նոյեմբերյանի շրջանի «Զեյթուն» խորհրդային տնտեսության (սովխոզ) ղեկավար։ Ակտիվորեն մասնակցել է խոպան հողերում խորհրդային տնտեսություններ կազմակերպելուն։ 1965 թվականին նրա ղեկավարած ցուցադրական տնտեսության աշխատավորները կորիզապտղավոր կուլտուրաների յուրաքանչյուր հեկտարից (395 հա տարածության վրա) ստացան 105, իսկ հնդավորների 1 հեկտարից (69 հա)՝ 62 ց բերք։ Եղել է ՀԽՍՀ II-VII գումարումների Գերագույն սովետի դեպուտատ։ Պարգևատրվել է Լենինի շքանշանով, ԽՍՀՄ ԺՏՆՑ արծաթե մեծ (1958) և ոսկե փոքր (1961) մեդալներով։
Ալեքսեյ Նիկոլով

Ալեքսեյ Նիկոլով (ռուս.՝ Алексе́й Льво́вич Нико́лов, դեկտեմբերի 21, 1957(1957-12-21), Մոսկվա, ԽՍՀՄ), ռուս լրագրող, RT հեռուստաալիքի գլխավոր տնօրեն։ Նախկինում հեռուստա և ռադիոհաղորդավար, սպորտային մեկնաբան։


== Կրթություն ==
Ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը (1979 թվական) և Մորիս Թորեզի անվան Մոսկվայի օտար լեզուների պետական լեզվաբանական համալսարանը (1981 թվական)։ Լրագրության և մեդիակրթության ամբիոնի պրոֆեսոր։


== Աշխատանքային կարիերա ==
Մինչև 1996 թվականը աշխատել է որպես մենեջեր, թարգմանիչ, լրագրող։ 1973 թվականից նա համագործակցել է մի շարք թերթերի և ամսագրերի հետ, ազատ գրող, սպորտային լրագրողի (լուսաբանել է մի քանի Եվրոպական առաջնություններ, Ամառային օլիմպիական խաղեր 1988)։ 1990-1993 թվականներին եղել է «Էխո Մոսկվի» ռադիոկայանի ծրագրերի հաղորդավար։ 1998-2008 թվականներին Եվրոսպորտ հեռուստաալիքի սպորտային ծրագրերի վերլուծական մեկնաբան։ 1998 թվականից Golf Digest ամսագրի ռուսական խմբագրության գլխավոր խմբագիր։
1997 թվականից մինչև 2003 թվականը սպորտային նորությունների հաղորդավար, ինչպես նաև ՌԵՆ ՏՎ-ի «Սպորտ սուրհանդակ» և «Ֆուտբոլային սուրհանդակ» հաղորդումների մեկնաբան։ Սպորտային խմբագրության ՓԲԸ «ՌԵՆ ՏՎ հեռուստաընկերության» պրոդյուսեր։
2003-2005 թվականներին Ռոսիա 2 և Սեմյորկա հեռուստաալիքների գոլֆի ռուսական առաջնությունների հեռարձակման պրոդյուսեր և մեկնաբան։
2005 թվականից RT պետական հեռուստատեսության սպորտային բաժնի պետ, գլխավոր տնօրենի առաջին տեղակալ։ 2009 թվականի հոկտեմբերից ՌՏ հեռուստատեսության թողարկած Շահույթ ստանալու նպատակ չհետապնդող կազմակերպություն հանդիսացող «ՏՎ Նովոստի» հեռուստաալիքի գլխավոր տնօրեն։
Նա սովորեցնում է մուլտիմեդիա լրագրություն Միխաիլ Շոլոխովի անվան Մոսկվայի պետական հումանիտար համալսարան։
2010 թվականից ռուսական հեռուստատեսության ակադեմիայի անդամ։ «Լրագրողական հմտությունների համար»՝ Ռուսաստանի լրագրողների միության մրցանակի դափնեկիր։
2016 թվականի մարտին ընտրվել է Միջազգային հեռարձակողների ասոցիացիայի գործադիր կոմիտեի նախագահ։
2017 թվականին նշանակվել է տնտեսագիտական բարձրագույն դպրոցի, մեդիա և դիզայնի հաղորդակցության ֆակուլտետի դեկանի տեղակալ։
Զբաղվում է գոլֆով։ Գլխավորում է golf.ru կայքում հեղինակային սյունաշարը։
Ալեքսեյ Նիկոլովն ունի օսերական արմատներ։ Ամուսնացած է, ունի երկու զավակ և թոռնիկ։


== Պարգևներ ==
Ռուսաստանի Դաշնության նախագահի շնորհակալագիր (2013 թվականի սեպտեմբերի 2-ին) աշխատանքային հաջողության, երկար տարիներ աշխատասեր աշխատանքի և ակտիվ հասարակական գործունեության համար։


== Ծանոթագրություններ ==
Տորինո

Տորինո (իտալերեն՝ Torino Football Club SpA), իտալական պրոֆեսիոնալ ֆուտբոլային ակումբ Թուրին քաղաքից։ Ակումբը հիմնադրվել է 1906 թվականին և ներկայումս հանդես է գալիս Սերիա A-ում։ Իր տնային խաղերն անցկացնում է Թուրինի Օլիմպիական մարզադաշտում։
Տորինոն Իտալիայի ամենահաջողակ ֆուտբոլային ակումբներից մեկն է։ Այն 7 անգամ հաղթել է Իտալիայի առաջնությունը և 5 անգամ՝ Իտալիայի գավաթը։ Բացի այդ, Տորինոն 1991 թվականին հաղթել է Միտրոպա գավաթը, իսկ 1991-92 մրցաշրջանում հասել ՈՒԵՖԱ Գավաթի եզրափակիչ։ Տորինոն համարվում էր 1940-ական թվականների լավագույն ֆուտբոլային ակումբներից մեկը, սակայն այդ թիմը զոհվեց 1949 թվականի ավտովթարում։


== Նվաճումներ ==


=== Ազգային ===
Իտալիայի առաջնություն / Սերիա AՀաղթող (7)․ 1927–28, 1942–43, 1945–46, 1946–47, 1947–48, 1948–49, 1975–76 
Երկրորդ տեղ (7)․ 1907, 1914–1915, 1928–1929, 1938–1939, 1941–42, 1976–77, 1984–85Սերիա BՀաղթող (3)․ 1959–60, 1989–90, 2000–01
Երկրորդ տեղ (1)․ 2011–12Իտալիայի գավաթՀաղթող (5)․ 1935–36, 1942–43, 1967–68, 1970–71, 1992–93
Երկրորդ տեղ (8)․ 1937–38, 1962–63, 1963–64, 1969–70, 1979–80, 1980–81, 1981–82, 1987–88Իտալիայի սուպերգավաթԵրկրորդ տեղ (1)․ 1993


=== Եվրոպական ===
Միտրոպա գավաթՀաղթող (1)․ 1990–91ՈՒԵՖԱ ԳավաթԵրկրորդ տեղ (1)․ 1991–92


== Ներկա կազմ ==
2017 թվականի սեպտեմբերի 1-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Տորինոյի պաշտոնական կայքը
Տորինոյի պաշտոնական Տվիտերի էջը
Տորինոյի պաշտոնական Ֆեյսբուքի էջը
Տորինոյի պաշտոնական Ինստագրամի էջը
Տորինոյի պաշտոնական ՅուԹյուբի էջը
Տորինոյի պաշտոնական Գուգլ Պլուսի էջը
Տորինոն transfermarkt-ում
Տորինոն futbol24.com-ում
Տորինոն soccerway.com կայքում
Երկու պետության լուծում (Կիպրոս)

Երկու պետության լուծում (Կիպրոս)- Թուրքիայի հյուսիսում և Հունաստանի հարավում Կիպրոս կղզու մշտական բաժանման հարցն է՝ ի հակադրություն տարբեր առաջարկների, որոնք սկսվել են 1974 թվականից, երբ Թուրքիան ներխուժեց կղզու տարածք և  բաժանեց այն։ Երկու պետության լուծումը կհանգեցնի ստատուս քվոյի օրինականացմանը, որով հույները կառավարում են կղզու հարավային հատվածը, իսկ թուրքերը՝ հյուսիսայինը։ Վերջինս, բացառությամբ Թուրքիայի, ճանաչված չէ պետությունների կողմից։ 
2019 թվականի դեկտեմբերի 14-ին Հարավային Կիպրոսի արտգործնախարար Կուդրետ Օզերսայը նշել է, որ երկու պետություն հարցի լուծումը «մոտ է»։ 2020 թվականի փետրվարի 23-ին Հարավային Կիպրոսի վարչապետ Էրսին Թաթարը, ով 8 ամիս անց ընտրվեց նախագահ, հայտարարեց՝․ «հարկադիր ամուսնությունը չի կարող հաջող լինել»։ Նա հստակեցրեց․՝ «մենք խոսում ենք հունարեն, իսկ նրանք՝ թուրքերեն, մենք քրիստոնյաներ ենք, նրանք՝ մուսուլմաններ», նոր սերունդը միմյանց բոլորովին չի ճանաչում, մենք բաժանված ենք։


== Աջակցություն երկու պետության լուծմանը ==
Ընդհանուր առմամբ, Թուրքիան հաճախ իր աջակցությունն է հայտնում երկու պետության հարցի լուծմանը՝ որպես այլընտրանք առաջ բերելով վերամիավորման տարբերակը։ Այդպիսի առաջարկ արվել է Թուրքիայի նախագահ Ռեջեփ Թայիփ Էրդողանի կողմից 2014 թվականին Հյուսիսային Նիկոսիա կատարած այցի ժամանակ։  Ըստ հունական լրատվամիջոցների երկու պետության հարցի լուծումը կիրականացվի Թուրքիայի կողմից, եթե ՄԱԿ-ի միջնորդույամբ իրականցվող խաղաղ գործընթացը խափանվի։


== Հարցումներ ==
2007 թվականին Հյուսիսային Կիպրոսի Թուրքական Հանրապետության կողմից անցկացված հարցման ընթացքում բնակչության 60%-ը (թուրքեր) պաշտպանել է երկու պետության ստեղծման գաղափարը։ 2009 թվականին անցկացված մեկ այլ հարցում ցույց տվեց բնակչության (Կիպրոսում բնակվող թուրքեր) աջակցությունը, ընդ որում՝ 63%-ը կասկածում էր խաղաղ բանակցությունների հաջողությանը։ 
2009 թվականին CyBC-ի համար անցկացված հարցումը ցույց տվեց, որ հույների մեծամասնությունը համաձայն է բաժանմանը։ 2010 թվականի հարցմանը մասնակցած հույների 84%-ը և թուրքերի 70 %-ը հանգում էին այն կարծիքին, որ մյուս կողմը երբեք չի համաձայնվի փաստացի փոխզիջումների, որոնք անհրաժեշտ են արդար և կենսունակ կարգավորման համար։ 2019 թվականի նոյեմբերի 16-ին եվրոպական հարցումը ցույց տվեց, որ հույների 13,9 %-ը կողմ է եղել երկու պետության գաղափարին, մինչդեռ 13,7 %-ը ո՛չ կողմ, ո՛չ դեմ է եղել այդ գաղափարին (անհրաժեշտոթւյան դեպքում կարող էին ընդունել հարցի այդպիսի լուծումը)։ Հարցումը նաև ցուց տվեց, որ հույների 49,2 %-ը դեմ չէր ներկա իրադրությանը։ Համաձայն Gezici-ի կողմից 2020 թվականի հունվարին անցկացված հարցմանը՝ երկու պետությունների մասին որոշումն աջակցություն է ստացել տեղի թուրքերի 81,3%-ի կողմից։


= Երկու պետության լուծման հարցին դեմ դիրքորոշում =
ՄԱԿ-ը փորձել է հասնել վեճի լուծմանը Կիպրոսի վերամիավորման ճանապարհով ՝ դաշնային մոդելի հիման վրա, որի առավել կոնկրետ օրինակ է Աննանի ծրագիրը։ 2004 թվականին հույները դեմ քվեարկեցին ծրագրին։


== Ծանոթագրություններ ==
Սագիրովի առանձնատուն

Սագիրովի առանձնատուն (ռուս.՝ Особняк Сагирова), շենք Դոնի Ռոստովում, որը գտնվում է Ազատության հրապարակում։ Կառուցվել է 1890-ական թվականներին Նոր Նախիջևան քաղաքի կենտրոնական հրապարակում (այժմ` Դոնի Ռոստովի Պրոլետարսկի շրջանի կազմում)։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Շենքի նախագծի մշակումը վերագրվում է Նոր Նախիջևանի ճարտարապետ Նիկոլայ Դուրբախին։ Առանձնատանն ապրել է հացարդյունաբերող Ա. Ս. Սագիրովը։ 1906 թվականին շենքը ձեռք է բերել Ա. Շելգունովան։ 1910-ական թվականների սկզբին առանձնատունը վարձակալել է գործարար Բ. Ա. Կամերշտեյնը, որն այնտեղ բացել է «Էլդորադո» կինոթատրոնը` առաջիններից մեկը քաղաքում։
1921 թվականին կինոթատրոնը վերանվանվեց ի պատիվ 3-րդ ինտերնացիոնալի։ Երեք տարի անց այն վերանվանվեց «Կազինո»։ 1920-ական թվականների վերջերին կինոթատրոնը ստացավ «Սպարտակ» անվանումը։ Երկրորդ համաշխարհային պատերազմից հետո առանձնատունը զրկվեց մուտքի վրայի ծածկից և ծեփակերտ զարդանախշի մի մասից։ Կինոթատրոնում սարքավորումները փոխելու ժամանակ փոփոխվեց շենքի հատակագիծը, հայտնվեց նոր մուտք։
1999 թվականին քաղաքի հոբելյանի առթիվ կատարվեց վերանորոգում` ճարտարապետ Գ. Շևչենկոյի ղեկավարությամբ։ Ճարտարապետ և վերականգնող Լյուբով Վոլոշինովան նշել է այդ վերանորոգման վատ որակը. «Ցոկոլը երեսպատել են փոքր չափսերի ցեմենտե սալիկներով, փոփոխվել է նախնական գունային գամման, կառուցվել են ժամանակակից մետաղական ծածկեր»։


== Ճարտարապետություն ==
Մեկուկես հարկանի առանձնատան գլխավոր ճակատը նայում է Ազատության հրապարակին։ Արևելքում տանը հարում է Քեչեկյանի առանձնատունը։ Սագիրովի տան ձևավորման մեջ միավորված են կլասիցիզմի և բարոկկոյի տարրերը։ Առանձնանում է եռանկյունաձև ճակտոններով ավարտվող կողային ելուստավորումը։ Ճակատի կենտրոնական մասում հինգ ուղղանկյուն պատուհաններ են, որոնք զարդարված են դեկորատիվ երեսկալներով։ Ճակատն ավարտվում է քիվով, որի վրա նախկինում տեղադրված են եղել ծեփակերտ դեկորատիվ ծաղկամաններ։
Ի սկզբանե առանձնատան հարավային մասում գտնվել են նախասրահը և կենտրոնական դահլիճը, իսկ հյուսիսայինում` հյուրասենյակը և ննջասենյակը։ Ցոկոլային հարկը զբաղեցրել են օժանդակ տարածքները։ Կենտրոնական դահլիճը տեսողական բաժանված էր հենասյուներով, որոնց մեկ զույգը զարդարված էր կարիատիդներով, իսկ մյուսը` ատլանտներով։ Պատերը զարդարված էին քիվերով և դեկորատիվ ծոփորներով, առաստաղին տեղակայված էր երեք ծեփակերտ առաստաղազարդ։


== Ծանոթագրություններ ==
Ջրաեմուլսային ներկեր

Ջրաեմուլսային ներկեր, կիրառվում են ինչպես դրսի, այնպես էլ ներսի աշխատանքների համար։ Ջրաեմուլսային ներկերով կարելի է ներկել փայտը, սվաղը (նույնիսկ խոնավ), բետոնը, քարը, յուղաներկով և արծնաներկով պատած փայլատ մակերևույթները, ներկաստառված մետաղե առարկաները։ 


== Օգտագործում ==
Ջրաեմուլսային ներկերով ներկված մակերևույթները հեշտությամբ են լվացվում ջրով։ Այդ ներկերը չի կարելի օգտագործել սոսնձաներկով պատած կամ լաքապատ մակերևույթներ ներկելու համար։ Ներկը քսում են վրձնով, գլանիկով կամ ներկացրիչով (ծախսը 20 գ 1 մ2–ի համար)։ Պահանջվող գույնի ներկ ստանալու համար կարելի է իրար խառնել տարբեր գույնի ջրաեմուլսային ներկեր։
Իլյասովո (գյուղ, Լուխովիցկի շրջան)

Անվան այլ կիրառումների համար տե՛ս՝ ԻլյասովոԻլյասովո (ռուս.՝ Ильясово), գյուղ Ռուսաստանի, Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնստանտինո Չիվենգա

Կոնստանտինո Գուվեյա Դոմինիկ Կինկաձինո Չիվենգա (շոնա՝ Constantino Guveya Dominic Nyikadzino Chiwengaօգոստոսի 25, 1956(1956-08-25), Wedza District, Mashonaland East Province, Զիմբաբվե), ծնված՝ Կոնստանտինե Գուվեյնա Չիվենգա (շոնա՝ Constantine Guveya Chiwenga), Զիմբաբվեի ռազմական և քաղաքական գործիչ, բանակի գեներալ։ 2017 թվականի դեկտեմբերի 28-ից Զիմբաբվեի առաջին փոխնախագահն է։ 2017 թվականի նոյեմբերին, ղեկավարելով երկրի զինված ուժերը, կազմակերպել է հաջող պետական հեղաշրջում։


== Կենսագրություն ==
Չիվենգայի դասընկերները ապագայում եղել են Զիմբաբվեի ականավոր զինվորականներ։ Մարզումներից հետո Մոզամբիկում նա մասնակցել է 1970 թվականի Ռոդեզիայի պատերազմին (ZANLA-ի կողմից), իսկ հետո կարիերան սկսել է բանակում։


=== 2017 թվականի պետական հեղաշրջում ===

Չիվենգայի և նրա զինակիցների հավատարիմ զորքերը և զրահատեխնիկան մտել են Հարարե և գրավել որոշ օբյեկտներ։ Գեներալը ընթերցել է ազգին ուղղված ուղերձ։ Դրան հաջորդել են ZANU-PF-ի ֆունկցիոներների ձերբակալությունները, ձերբակալվածների թվում է եղել Զիմբաբվեի ֆինանսների նախարար Իգնացիուս Չոմբեն։ Այնուհետև հաղորդագրություններ են հայտնվել նաև Մուգաբեի և նրա կնոջ ձերբակալության մասին։ 2017 թվականի դեկտեմբերի 28-ին Չիվենգան նշանակվել է Զիմբաբվեի առաջին փոխնախագահ։


=== Մահափորձ ===
2018 թվականի հունիսի 23-ին նախագահ Մնանգագվայի ելույթի ժամանակ նա վիրավորվել էր Բուլավայո քաղաքում տեղի ունեցած ահաբեկչական գործողության հետևանքով։


== Ծանոթագրություններ ==
Շիրյաիխա (գյուղ, Գագարինսկի շրջան)

Շիրյաիխա (ռուս.՝ Ширяиха), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարկի (գյուղ, Ռուդնյանսկի շրջան)

Անվան այլ կիրառումների համար տե՛ս՝ Շարկի (այլ կիրառումներ)Շարկի (ռուս.՝ Шарки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Ghost of You

«The Ghost of You» — My Chemical Romance խմբի չորրորդ և վերգին սինգլը Three Cheers for Sweet Revenge ալբոմից։ Հիմնական թեման կորուստն է։ Վերնագիրը վերցվել է «Պահապանները» կոմիքսից՝ «Oh, how the ghost of you clings». Տեքստն էլ իր հերթին հանդիսանում է «These Foolish Things» երգի մի հատվածը։
«The Ghost of You»-ի եսահոլովակը նկարահանվել է Կալիֆորնիայում, որի բյուդջետը կազմել է 300 հազար դոլար։


== Երգերի ցուցակը ==
CD1

CD2

iTunes EP


== Չարտերում զբաղեցրած հորիզոնականները ==


== Թողարկման պատմությունը ==


== Արտաքին հղումներ ==
The New Classic

«The New Classic», ավստրալիացի երգչուհի Իգի Ազալիայի դեբյուտային ստուդիական ալբոմն է։ Այն թողարկվել է 2014 թվականի ապրիլի 21-ին Virgin EMI Records և Island Records լեյբլների կողմից։ Ալբոմի թողարկման ծրագրերի մասին Իգին առաջին անգամ խոսել է 2011 թվականի դեկտեմբերին, սակայն ալբոմի թողարկումը տարբեր պատճառներով բազմաթիվ անգամներ հետաձգվել է։ Ալբոմի 5 սինգլներն են՝ «Work»-ը, «Bounce»-ը, «Change Your Life»-ը, «Fancy»-ն և «Black Widow»-ն։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
Պաշտոնական կայք
Կարմիր լուրեր

Անվան այլ կիրառումների համար տե՛ս՝ Լուրեր (այլ կիրառումներ)«Կարմիր լուրեր», խորհրդային շրջանի կոմունիստական ամսաթերթ, Բուլղարիայի կոմունիստական կուսակցության (ԲԿԿ) Հայկական խմբի օրգան։ Հրատարակվել է բուլղարահայ «Մամուլի կոմիտե» կազմակերպության կողմից։ Լույս է տեսել 1920-1921 թթ.-ին, Ֆիլիպեում (Պլովդիվ)։ Խմբագիր՝ Ս. Շահբազյան։ Եղել է հայալեզու առաջին կոմունիստական թերթը սփյուռքում։
Բուլղարահայ բնակչությանը փորձել է կողմնորոշել դեպի կոմունիստական կուսակցությունն ու Կոմինտերնը, սոցիալիզմի իրականացումը կապել է այսպես կոչվող՝ պրոլետարիատի դիկտատուրայի հաստատման հետ։ Ակտիվ գործունեություն ծավալել հանուն Խորհրդային Հայաստանում կոմունիստական վարչակարգի ամրապնդմանը։ Լուսաբանել է բուլղարահայ աշխատավորական շարժումներն ու ԲԿԿ-ի գործունեությունը, արձագանքել սովետական հանրապետություններին օգնող միջոցառումներին։
«Կարմիր լուրեր»-ին հաջորդել է «Նոր աշխարհ» (1922-1923 թթ.) թերթը։
Մոնտիրա (Օդի գավառ)

Մոնտիրա (ֆր.՝ Montirat), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 70 մարդ, բնակչության խտությունը` 5.52 մարդ/կմ²։ Բնակավայրը զբաղեցնում է 12.67 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 9 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 52 աշխատունակ (15-64 տարեկան)  բնակիչ, որոնցից ակտիվ էին 34-ը, իսկ ոչ ակտիվները` 18։ Ակտիվության ցուցանիշը կազմում է 65,4 %։ 34 աշխատունակ մարդկանցից աշխատել է 32 անձ (19 տղամարդ և 13 կին)։ Գործազուրկ են եղել 2 անձ (1 տղամարդ և 1 կին)։ 18 անաշխատունակներից 5-ը եղել են աշակերտներ կամ ուսանողներ, 5-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չակ Ֆինի

Չակ Ֆինի, ամերիկացի և իռլանդացի գործարար։


== Անձնական կյանքը ==
Չակ Ֆինին, ով Իռլանդիայի և Ամերիկայի քաղաքացի է, ծնվել է Նյու Ջերսիում՝ Մեծ Ճգնաժամի ընթացքում։ Մասնակցել է կորեական պատերազմին, որպես ԱՄՆ-ի Ռազմաօդային ՈՒժերի ռադիո օպերատոր։ Իր կարիերան սկսել է 1950-ականներին՝ վաճառելով անմաքս լիկյոր Միջերկրածովյան նավահանգիստների ռազմածովային ուժերին։
Նա ավարտել է Կորնելի համալսարանը, որը նախատեսված էր հյուրանոցի կառավարման կադրերի պատրաստմանը։
2012 թվականին Իռլանդիայի Հյուսիսի և Հարավի բոլոր համալսարանները համատեղ շնորհել են Ֆինիին Պատվավոր Դոկտորի կոչման։ Տարվա ընթացքում նա նաև վաստակել է Իռլանդիայի նախագահական «Վաստակավոր Ծառայության» մրցանակի։
Չակը ունի չորս աղջիկ և մեկ տղա։ Նա ամուսնացել է երկու անգամ։ Նրա առաջին կինը՝ Դանիելլան, ֆրանսուհի էր։ Նրա երկրորդ կնոջ անունը Հելգա է։
Հայտնի է իր խնայողություններով։ Միլիարդատեր է, սակայն թռչում է էկոնոմ դասով, չունի տուն, ոչ էլ մեքենա։ Կրում է 15$ արժողությամբ ժամացույց։


== Փիլիսոփայությունը ==
«Ես մի կարծիք ունեմ, որը երբեք չեմ փոխի։ Դա այն է, որ հարստությամբ դու պետք է օգնես մարդկանց։ Ես փորձում եմ ապրել հասարակ կյանքով, այնպես ինչպես մեծացել եմ։ Ես փորձում եմ համառ աշխատել, ոչ թե հարուստ լինել»։ Նրա կարգախոսն է՝ «տուր, քանի դեռ ապրում ես»։


== Գրքեր և հոդվածներ ==
Մինչ 1997 թվականը, ոչ ոք չգիտեր Ֆիննիի բարեգործությունների մասին։ Այդ տարի՝ Նյու Յորք Թայմսի հոդվածում Ֆիննին որոշեց վերջ դնել իր անանունությանը, երբ պարզ դարձավ, որ իր նախկին գործընկերոջ հետ կռվի պատճառով նա ստիպված էր բացահայտվել։
«Միլիարդեր առանց միլիարդի» գրքի հեղինակը Քոնոր Օ'Կլիրին հայտնի է դարձրել Ֆիննին ոչ միայն Իռլանդիայում, այլ նաև արտերկրում։
Ֆիննիի մասին նաև դոկումենտալ ֆիլմ է նկարահանվել «Գաղտնի Միլիարդատեր. Չակ Ֆինիի պատմությունը» անվանումով։


== Կազմակերպությունը ==
Ֆիննին հիմնադրել է Ատլանտյան Ֆիլանտրոպները 1982 թվականին։
Ֆիննիի բարեգործական կազմակերպությունը ներդրումներ է կատարել 6.2 միլիարդ դոլլարի տարբեր ոլորտներում՝ առողջապահություն, կրթություն, գիտություն և այլն։


== Աղբյուներ ==
Interview with Feeney from the Atlantic Philanthropies Web site
Քամինգ աութ

Քամինգ աութ (անգլ.՝ coming out, հայերեն՝ ինքնաբացահայտում), անձի կողմից իր սեռական ուղղվածության (կողմնորոշման) կամ գենդերային ինքնության (ՍՈւԳԻ կամ ՍԿԳԻ) բացահայտման գործընթաց։ «Քամինգ աութ» արտահայտությունը հիմնականում կիրառվում է լեսբուհիների, գեյերի, բիսեքսուալների, տրանս և այլ ՍՈւԳԻ ունեցող անձանց վերաբերյալ, բայց ոչ ցիսգենդեր հետերոսեքսուալ անձանց, որոնք իրենց սեռական ուղղվածությունը կամ գենդերային ինքնությունը դադարում են թաքցնել այլ անձնանցից։ «Քամինգ աութ» արտահայտությունը ուղիղ կերպով փոխառված է անգլալեզու "coming out" արտահայտությունից։ Չնայած հիմնականում կիրառվում է հենց «Քամինգ աութ» եզրույթը, սակայն կիրառելի են նաև «ինքնաբացահայտում», «ազնվանալ» տերմինները ևս։
Աութինգը, որն առանց անձի համաձայնության իր ՍՈւԳԻ մասին բացահայտումն է, չի համարվում քամինգ աութ։ Եթե քամինգ աութն արվում է իր իսկ անձի կողմից, ապա աութինգն արվում է երկրորդ անձի կողմից, և, որպես կանոն, չունի բարի նպատակներ։ Աութինգի դեպքում բացակայում է տվյալ անձի կամավոր ցանկությունը։ Հիմնականում անձանց աութինգ են անումթիրախավորելու կամ ատելություն սերմանելու համար, որը հիմնված է լինում անձանց ՍՈւԳԻ վրա։ 


== Գրականություն ==
Елена Лацци, Марина Канторова. Жизнь в розовом цвете. Однополая семья о себе и не только. — СПб.։ Лира, 2006. ISBN 5-9684-0295-4(ռուս.)
Argent, Jay (2017) Coming Out: High School Boys Share Their Stories. [Charleston]։ CreateSpace Independent Publishing. 978-1547151936
Beasley, Neil (2016) Football's Coming Out: Life as a Gay Fan and Player. [London]։ Floodlit Dreams Ltd. 978-0992658564
Berube, Allan (2010) Coming Out under Fire: The History of Gay Men and Women in World War Two (2nd edition). Chapel Hill։ University of North Carolina Press. 978-0807871775
Blaschke, Ronny (2008) Versteckspieler: Die Geschichte des schwulen Fußballers Marcus Urban. Göttingen։ Verlag Die Werkstatt. 978-3895336119
Dossie Easton, Catherine A. Liszt, When Someone You Love Is Kinky. Greenery Press, 2000. 1-890159-23-9.
Kinsella, Vinne (2016) Fashionably Late: Gay, Bi, and Trans Men Who Came Out Later in Life. Portland։ Eldredge Books 978-0997749106
LaSala, Michael (2010) Coming Out, Coming Home: Helping Families Adjust to a Gay or Lesbian Child. New York։ Columbia University Press. 978-0231143837
McCall Tigert Leanne, Brown Timothy (2001)։ Coming Out Young and Faithful։ Cleveland, Ohio: Pilgrim Press։ ISBN 9780829814149։ OCLC 45958034  
Rogers, Robbie; Marcus, Eric (2014) Coming Out to Play. London։ The Robson Press. 978-1849547208
Seidman, Steven. Beyond the Closet: The Transformation of Gay and Lesbian Life. Routledge, 2003. 0-415-93207-6.
Stramel, James. Gay Virtue: The Ethics of Disclosure. Dissertation, University of Southern California, 1996.


== Ծանոթագրություններ ==
Նիլովկա (գյուղ, Բոլշեբոլդինսկի շրջան)

Նիլովկա (ռուս.՝ Ниловка), գյուղ Ռուսաստանի Նիժնի Նովգորոդի մարզի Բոլշեբոլդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայն-Կինցիգ (շրջան)

Մայն-Կինցիգ  (գերմ.՝ Main-Kinzig-Kreis), շրջան Գերմանիայում։ Շրջկենտրոնն է Գելնհաուզեն քաղաքը։ Զբաղեցնում է 1397,56 կմ2։ Բնակչությունը՝ 406 987 մարդ։ Բնակչության խտությունը՝ 291 մարդ/կմ2։
Շրջանի պաշտոնական կոդը՝ 06 4 35։ Շրջանում 29 համայնք կա։


== Ծանոթագրություններ ==
Ֆրանկլին շրջան (Կենտուկի)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 544 կմ² է, բնակչությունը՝ 49.285 մարդ (2010 թ. տվյալներով)։ Շրջկենտրոնն է Ֆրանկֆորտ բնակավայրը։ Կազմավորվել է 1794 թ.։
Պիեռ Քիյառ

Պիեռ Քիյառ (ֆր.՝ Pierre Quillard, հուլիսի 14, 1864 — փետրվարի 4, 1912), ֆրանսիացի բանաստեղծ, հասարակական գործիչ։ Տարբեր հավաքներում բազմիցս հանդես է եկել Օսմանյան կայսրությունում ճնշված ժողովուրդների, հատկապես հայերի և մակեդոնացիների իրավունքների պաշտպանությամբ, քննադատել այդ հարցում մեծ տերությունների պասսիվ դիրքորոշումը։ Ֆրանսիացի հայասերների շարժման հիմնադիրը։ Լինելով Կ. Պոլսում 1895 թ-ի հայերի կոտորածների ականատեսը՝ այդ մասին թղթակցություններ է ուղարկել ֆրանսիական մամուլին։
1902 թ. Քիյառի նախաձեռնությամբ հրավիրվել է հայասերների եվրոպական կոնգրեսը, որը դատապարտել է խաղաղ հայ բնակչության նկատմամբ սուլթան, վարչակարգի վայրագությունները։ Քիյառը Մարդկային իրավունքների լիգայի գլխավոր քարտուղարն էր, 1900-14 թթ. Փարիզում հրատարակվող «Պրո Արմենիա» ամսագրի խմբագիր։ Հեղինակ է հայկական հարցի վերաբերյալ բազմաթիվ աշխատությունների («Հայկական հարցը և Եվրոպան», 1896, «Նկատառումներ և փաստաթղթեր ի պաշտպանություն հայերի», 1902 և այլն)։ Սուր քննադատության է ենթարկել ֆրանսիական կառավարության քաղաքականությունը հայկական հարցում։


== Ծանոթագրություններ ==


== Երկեր ==
La question armAnienne at ГEurope. MAmoire, P., 1896։
MAmoire et documents pour ta dAfensddes ArmAniens, P., 1902։
La question d՝ Orient et ta politique personnetie de M. Henotaux, P., 1897 (համահեղինակ L Margery).


== Գրականություն ==
Jean Maitron (dir.), Dictionnaire biographique du mouvement ouvrier français. Troisième partie, 1871-1914, de la Commune à la Grande Guerre, t. XIV, Éditions ouvrières, Paris, 1976
Edmond Khayadjian, Archag Tchobanian et le mouvement arménophile en France, CNDP, Marseille, 1986. 2e édition ։ Sigest, Alfortville, 2001.